
I. [bookmark: _Toc461173810]Vezetői összefoglaló
[bookmark: _Toc427594187]
A BKK Zrt. és a BKV Zrt. között létrejött Közszolgáltatási Szerződés meghatározza a BKV Zrt. működésének alapjait a 2012. május 1. és 2020. április 30. közötti időszakra. 
A finanszírozás alapját – összhangban a 1370/2007 EK rendelettel – az észszerű nyereséggel növelt bevétellel nem fedezett indokolt költség adja a Szerződés szerint. 
A tulajdonosi megbízott által megadott tervezési premisszák alapján a BKV Zrt. összeállította a 2016-2017. évi Üzleti Tervét, melyet a Fővárosi Közgyűlés 2016. június 8-án fogadott el a 981/2016. számú határozatával. Az Üzleti Terv tartalmazta a teljesítményváltozások, a bérfejlesztés, valamint az egyéb feladatok bevételekre és ráfordításokra gyakorolt hatását. Az elfogadott Üzleti Terv 116 141 millió Ft kompenzációs díjat tartalmazott, mely 
3 140 millió Ft észszerű nyereség és 3 963 millió Ft beruházási forrás figyelembevételével került összeállításra, tekintettel a BKK Zrt. által megadott tervezési peremfeltételekre. 
A napi működés forrásai a tervek alapján rendelkezésre állnak, ugyanakkor a források elégtelensége miatt a 2016. évben is az indokoltnál és szükségesnél alacsonyabb, a halasztott bevételekkel csökkentett értékcsökkenési leírás szintjét el nem érő beruházási szint került rögzítésre, ami műszaki kockázatot jelent.
Az elfogadott Üzleti Terv teljes évre vonatkozóan tartalmazta a HÉV ágazat teljesítményét, ráfordításait, és november elsejei kezdő időponttal számolt az M3 metróvonal infrastruktúra rekonstrukciójának megkezdésével.
Az Üzleti Terv több olyan fejlesztési irányt is kijelölt, amelyek részben vagy egészben megvalósultak már az év elmúlt időszakában:
· az év első hónapjaiban beérkeztek az elektromos midi buszok, melyek forgalomba is álltak a kiemelt vonalakon.
· az 1-es villamos vonalára érkezett hosszú CAF villamosok szintén megkezdték az utasok szállítását,
· a Budai Fonódó Villamos Projekt keretében megvalósult fejlesztések eredményeként átadásra került a projekt utolsó jelentősebb eleme, a felújított Széll Kálmán tér,
· június hónapban 20 darab új, alacsonypadlós csuklós autóbusz állt forgalomba a rendelkezésre tartási konstrukció keretében, melyeket július hónapban követtek a hasonló módon és mennyiségben beszerzett szóló autóbuszok,
· a Budapesti 3-as metró vonal járműparkjának korszerűsítése keretében Budapestre érkezett az első felújított szerelvény, melynek tesztelése a funkció ellenőrzésekkel folytatódott.

A 2012. évtől kezdődően a BKV Zrt. teljesítmény volumene folyamatosan csökkent, és a megkapott teljesítmények alapján ez a tendencia a 2016. évben is folytatódik.
[image: ]
A HÉV ágazat kiválásának előkészítése olyan fázisba került, hogy számszerűsíthetővé vált a ráfordítások változása, amit a kiválás okoz. Az önálló BHÉV Zrt. 2016. november elsejével kezdi meg tevékenységét. Az Üzleti Tervben a bevételek és a ráfordítások BHÉV Zrt. kiválás miatti változása az ágazati eredménykimutatás alapján került meghatározásra, figyelembe véve a szétválási folyamat előkészítése során ismertté vált információk módosító hatását (pl.: átadásra kerülő munkavállalók, tételes ingatlan és eszköz listák).
Az Üzleti Terv módosítása során az M3 vonal rekonstrukciójának kezdési időpontja is felülvizsgálatra kerül. A rendelkezésre álló információk alapján nem kezdődnek meg az M3 rekonstrukcióhoz kapcsolódó azon kivitelezési munkák, melyek a M3 metróvonal részleges lezárását és így buszpótlás biztosítását igényelnék, ezért a rekonstrukcióval kapcsolatban az Üzleti Tervbe épített hatásokat (metró teljesítmény kiesés, villamos sűrítés teljesítménytöbblete, autóbuszos sűrítés teljesítménytöbblete, autóbuszos pótlás teljesítménytöbblete) nem kell figyelembe venni 2016-ban.
A BKV Zrt. teljesítményterve a fenti két hatás miatt módosul, a Megrendelő az alap teljesítményelvárásokat nem dolgozta át. A felülvizsgált Üzleti Terv az alábbi teljesítménytervből indul ki:
	
	2016. év 
terv
	2016. év 
felülvizsgált terv

	BKV szárazföldi teljesítmény összesen (fhkm)
	15 774 966
	15 504 535    

	Metró (fhkm)
	4 910 516
	5 203 712    

	HÉV (fhkm)
	2 132 983
	1 769 870    

	Villamos (fhkm)
	4 066 553
	4 031 908    

	Trolibusz (fhkm)
	493 900
	493 900    

	Autóbusz (fhkm)
	4 171 013
	4 005 145    

	Hajó (üzemóra)
	23 614    
	23 614    



A felülvizsgálat során figyelembe vett hatások miatt a 2016. évi kompenzációs díj az alábbiak szerint módosul:
	Eredeti Üzleti Terv kompenzációs díja
	116 141

	M3 vágányzár elmaradása
	401

	M3 villamos sűrítés elmaradása
	-143

	M3 autóbusz sűrítés elmaradása
	-329

	M3 autóbusz pótlás elmaradása
	-541

	HÉV kiválás hatása (amortizáció nélkül)
	-1 821

	HÉV kiválás egyszeri költsége
	140

	Garázsbezárás elhalasztása
	312

	Végkielégítés csökkenése
	-136

	Egyebek
	-32

	Felülvizsgált Üzleti Tervben foglalt kompenzációs díj
	113 992



Az eredeti Üzleti Tervhez képest egyéb bevételi többletek és költségmegtakarítások lehetőségét a Társaság megvizsgálta. Az év során felmerülő bevételi- és költség megtakarításokat illetve többleteket, valamint a forgalmi teljesítmény ingadozások hatásait az Üzleti Terv keretein belül kezeli a Társaság. A Csökkentett és teljes beruházási szint mellett a kompenzációs díj 2016. évben az alábbiak szerint alakul:
       (millió Ft)
	2016. évi kompenzáció 
	Csökkentett beruházási szint
	Teljes beruházási szint

	Működési finanszírozási igény
	106 689
	106 689

	Beruházási keret*
	4 163
	13 028

	Észszerű nyereség
	3 140
	3 140

	Kompenzációs díj
	113 992
	122 857


		*tartalmazza a kisértékű beszerzéseket is
A Közlekedésszervező finanszírozási korlátja miatt mind a beruházási forrás, mind az észszerű nyereség csökkentett értékkel szerepel a Tulajdonosi Megbízott tervezési premisszáiban. 
A 113 992 millió Ft-os kompenzációs díjat feltételezve a BKV Zrt. az Üzleti Terv szerint 5 355 millió Ft veszteséggel zárja a 2016. évet. Az Üzleti Terv nem tartalmazza a 
2015-2016. menetrendi év esetleges alulkompenzáltságának ellentételezését, valamint az esetleges bonus-malust és kötbért sem.
Az Üzleti Terv módosítás csak a 2016. évet érinti, ugyanakkor az itt bemutatott hatások a 2017. üzleti év számait is befolyásolják. A 2017. évi Üzleti Terv módosítására a későbbiekben, a 2017-2018. évi Üzleti Terv kialakítása során kerül sor.


II. [bookmark: _Toc461173811]HÉV ágazat kiválása
Magyarország Kormánya az 1061/2016. (II.25.) határozatában (1. számú melléklet) döntött a Budapest környéki elővárosi közlekedés egységessége érdekében szükséges intézkedésekről, melynek keretében BKV Zrt. elővárosi közlekedésben érintett HÉV ágazata leválasztásra kerül. A BHÉV Zrt. megalakulásával létrejön egy önálló gazdasági társaság, melynek feladata a jelenlegi HÉV vonalak üzemeltetése lesz.

A BKV Zrt. és a HÉV ágazat kiválással történő szétválásához kapcsolódóan a Fővárosi Közgyűlés 2016. április 27-én meghozta az első tulajdonosi döntést, amely szerint a kiválást követően a BKV Zrt-nek, valamint a létrejövő gazdasági társaságnak egyedüli tagja Budapest Főváros Önkormányzata lesz, az átalakulási vagyonmérleg-tervezetek fordulónapja 
2016. május 31. A Fővárosi Közgyűlés határozatában egyben megbízta a BKV Zrt. Igazgatóságát, hogy gondoskodjon az átalakulási (szétválási) terv, valamint a végleges döntés meghozatalához szükséges egyéb, jogszabály által meghatározott okiratok elkészítéséről és Fővárosi Közgyűlés elé terjesztéséről. 
A szétváláshoz szükséges második tulajdonosi döntés a Fővárosi Közgyűlés augusztusi ülésén születik meg.

A HÉV ágazat kiválásával kivezetésre kerülő költségek meghatározása a 2016. év utolsó két hónapjának Üzleti Terve a HÉV ágazat indokolt költségéből indul ki. Az indokolt költség tartalmazza a HÉV ágazat közvetlen és felosztási kulcs alapján ráterhelt közvetett költségeit. A közvetett költségek esetében a tételes vizsgálat eredményeként az alábbi korrekciók kerültek beépítésre:
· Személyi jellegű ráfordítások: a kiszolgáló tevékenységekhez kötődő személyi jellegű ráfordításokat a BHÉV Zrt. tervezett szervezeti felépítése alapján tartalmazza a terv, kiegészítve az önálló HÉV társaság felügyelőbizottsága miatt jelentkező többlettel.
· BKV Zrt. központi szervezeteinek gazdálkodási költségkeret felosztása a HÉV ágazat általános önköltségének arányból indul ki, de korrekcióként figyelembe veszi az egyes tevékenységek várható előfordulását és ráfordítás igényét a BHÉV Zrt-nél.
· Biztosítási díjak esetében a tervezett vagyonmegosztásnak megfelelően került kalkulálásra a BKV Zrt-t terhelő biztosítási díjak.
· Amortizáció: a BHÉV Zrt. vagyonmérlegének összeállításával ismertté vált a Társasághoz átkerülő eszközök listája. Ez alapján meghatározhatóvá vált a jövőben felmerülő értékcsökkenési leírás.
· Kompenzációs díjon felüli bevételek: az önálló HÉV társaság több jogcímen, saját jogon szed bevételeket a tulajdonába tartozó eszközök után, melynek nagysága tételes összeírás után került meghatározásra.

Folyamatban van a BKV Zrt. szerződésállományának elemzése is, melynek során a továbbszámlázás vagy a szerződésbe belépés elemzése folyik, annak érdekében, hogy minden tekintetben az előnyösebb konstrukció kerüljön kiválasztásra. Elsődlegesen minden esetben új partnerként a BHÉV Zrt. belépésére kerül sor. A BHÉV Zrt. kiválásával kapcsolatosan a BKV Zrt. Üzleti Tervében az alábbi hatás került figyelembevételre:

	Adatok millió Ft-ban
	HÉV ágazat 
kiválásának hatása

	Bevételek és AST
	- 65

	Anyagjellegű ráfordítások 
	- 933

	Személyi jellegű ráfordítások 
	- 945

	Értékcsökkenési leírás 
	- 271

	Egyéb ráfordítás
	- 7

	Összesen
	- 2 091



A BHÉV Zrt. megalakulása és a zökkenőmentes átalakulás érdekében a fenti táblázatban bemutatott értékeken felül felmerülnek egyszeri feladatok az előkészítés során:
· Informatikai rendszer (SAP, Forte, Energia program) átalakításának költsége: kb. 100 millió Ft.
· Önálló működés megteremtéséhez kapcsolódóan a létesítményeket érintő egyszeri ráfordítások: 20-25 millió Ft.
· Vasúthatósági engedély megszerzésének költsége: 4 millió Ft.
· Energia mérők felszerelése: 1-2 millió Ft.
· Cégbírósági eljárás, vasúti hatósági eljárások díjai és illetékei, tulajdonváltozás földhivatali átvezetésének költsége: 1-2 millió Ft.
· Szétválási szerződések Közbeszerzési bizottsági költsége (50 ezer Ft/db): 6-7 millió Ft.
· Könyvvizsgálati költségek: 2,4 millió Ft.

A HÉV kiválás miatti kompenzációs igény csökkentést mérsékli az egyszeri tételként jelentkező kiadások mintegy 140 millió Ft-os összege.

A Fővárosi Közgyűlés 2016. augusztus 31-i ülésén a kiválás során felmerülő egyszeri költségekkel kapcsolatosan az alábbi határozatot hozta:

„Városigazgatóság úgy dönt, hogy a kiválás során a BKV Zrt-nek a felmerülő igényeket – utólagos elszámolási kötelezettséggel – a BKK Zrt-től, a BKK Zrt-nek pedig a közlekedésszervezői kompenzáció terhére a Fővárosi Önkormányzattól kell megigényelnie. Amennyiben ez éves szinten alulkompenzáltságot okoz akár a BKV Zrt-nél, akár a BKK Zrt-nél, a Fővárosi Önkormányzat vállalja a költségek megtérítését.”



III. [bookmark: _Toc461173812]M3 metró rekonstrukció
Az M3 metróvonal infrastruktúra rekonstrukció stratégiai célja a fővárosi kötöttpályás közösségi közlekedés, azon belül is a gyorsvasúti hálózat részét képező M3 (észak-déli) metró versenyképességének javítása az egyéni közlekedéssel szemben a városon belül és térségében, valamint a városon belüli funkcionális térségek együttműködésének, kapcsolatának magas színvonalon történő támogatása, elősegítése. 

A jelenleg ismert információk alapján a 2016. évben nem kezdődnek meg az 
M3 rekonstrukcióhoz kapcsolódó azon kivitelezési munkák, melyek a M3 metróvonal részleges lezárását és így buszpótlás biztosítását igényelnék. A korábbi tervek alapján a 2016. évben megkezdődő M3 rekonstrukciós munkák a Megrendelő által tervezett teljesítményelvárások alapján 825 millió Ft-os növekedését okoznának a BKV Zrt. ráfordításai között. A metrópótlás november elsejével indult volna a tervek szerint, azaz az 
Üzleti Tervben figyelembe vett költségtöbblet mindössze két hónapra vonatkozott. 
A költséghatást az alábbi táblázat szemlélteti:

	Adatok millió Ft-ban
	Metró 
M3 vágányzár hatása
	Villamos
M3 vágányzár sűrítés
	Autóbusz 
M3 vágányzári pótlás
	Autóbusz 
M3 vágányzári sűrítés
	Összesen

	Anyagjellegű ráfordítások 
	-360
	86
	224
	129
	80

	Személyi jellegű ráfordítások 
	-42
	57
	317
	200
	532

	Értékcsökkenési leírás 
	0
	0
	213
	0
	213

	Összesen
	-401
	143
	754
	329
	825



A csökkentett, rögzített összegű beruházási forrás miatt a pótlási tevékenységgel kapcsolatos 213 millió Ft összegű értékcsökkenési leírás nem jelenik meg a kompenzációs díjban.

Az M3 metróvonal infrastruktúra rekonstrukció kezdési időpontjának változása mellett ismertté vált, hogy a rekonstrukcióhoz kötődő pótlási feladatokat nem a BKV Zrt. fogja elvégezni. Ennek megfelelően nem kerül sor az Üzleti Tervben korábban jelzett buszbeszerzésekre sem.




IV. [bookmark: _Toc461173813]Egyéb események

1. [bookmark: _Toc427594177][bookmark: _Toc461173814]Telephely-hasznosítás

A fővárosi autóbusz közlekedés átalakításának keretében 2013-tól kezdődően több ütemben megvalósult a BKV Zrt. által üzemeltetett autóbuszvonalak kiszervezése. Az elmúlt időszakban összességében mintegy 500 forgalmi jármű kapacitása került külső szolgáltatóhoz, ami – annak ellenére, hogy a pótlások miatt a BKV-nál nem jelentkezett ekkora mértékű csökkenés – magával hozza telephelyi struktúra felülvizsgálatának szükségességét. A forgalomba adott járművek száma így 2015 év végére 800 alá csökkent a pótlások nélkül, amely volumen kiszolgálása megvalósítható egy telephely bezárása mellett is.
Az új autóbuszok viszonylatonkénti elosztása a korábbi elvek alkalmazását feltételezve – mely szerint a teljes budapesti hálózaton egyenletesen biztosítani kell az alacsonypadlós autóbuszok megjelenését – az autóbusz ágazat valamennyi telephelyének járműkiadását érintette, a teljesítménycsökkenés minden telephelyre egyenletes mértékben kihatással volt. A BKV Zrt-től elvárt alapmenetrendi járműkiadási igény, esetenként a divíziók által kiszolgált viszonylatok köre is változott.
Korábban az Üzleti Terv elkészítése során azzal a feltételezéssel éltünk, hogy a BKV Zrt. egyik telephelye 2016. július elsejét követően nem ad forgalomba járművet. A metrópótlás körüli bizonytalanság miatt ugyanakkor nem született meg időben az óbudai telephely jövőjére  vonatkozó döntés. A telephely racionalizálás az előzetesen elkészült szakmai anyagok szerint két módon történhet meg:
a) Óbuda telephely forgalmi és műszaki üzemének megszűntetése,
b) Szatelit – elsősorban tárolási és korlátozott karbantartási funkcióval rendelkező – garázs létrehozása, melynek irányítási, műszaki funkcióit Kelenföld telephely látná el. 
A bezárásról hozandó döntés után szükséges telephelyenként a végleges járműkiadási elvárások BKK Zrt. általi meghatározása, a menetrendi, forgalmi, humán feladatok ellátása, a forgalmi kiadás megszüntetése, majd a készletek és eszközáthelyezések elvégzése is. 
A BKV Zrt. esetleges részvétele a metrópótlás ellátásában vagy annak részfeladataiban szükségessé teheti a koncepció felülvizsgálatát.
Egy telephely forgalmi és műszaki üzemének megszüntetése esetén megtakarításként jelentkezik az adott telephely üzemeltetési költségének jelentős része, illetve a telephelyen dolgozó szellemi állomány és létesítmény karbantartással foglalkozó fizikai munkavállalók személyi jellegű ráfordítása, valamint a kapcsolódó informatikai költségek. A forgalmi jármű kiadás megszüntetése ugyanakkor csak a telephely racionalizálás első lépése, és önmagában nem hoz megtakarítást, mivel ezt követően kezdődik meg a bezárás előkészítése. Ennek során megtörténik a továbbra is hasznosítani kívánt tárgyi eszközök és készletek leszerelése és elszállítása. Ezért amennyiben az idei évben megtörténik a forgalmi kiadás megszüntetése a megtakarítás akkor is csak a 2017. évben fog jelentkezni, a telephely tényleges bezárásával.
A telephely megszüntetése kapcsán a megtakarítások számításakor nem vehető figyelembe a járművezetők és járműkarbantartással foglalkozó munkavállalók leépítése során elérhető költségcsökkenés, a csökkenő járműszám miatt alacsonyabb üzemeltetési és karbantartási anyagjellegű ráfordítások, mivel ezek nem a telephely hasznosításához kötődnek, hanem a csökkenő teljesítmények miatt szükséges erőforrás racionalizáció részei.
A telephely forgalmi üzemének megszüntetése esetén a megtakarítás mellett a járművek távolabb lévő telephelyről történő kiadása miatt többlet rezsifutás, többletköltség keletkezik.
A módosított Üzleti Tervben nem jelenik meg a telephely bezárással kapcsolatos anyagjellegű ráfordítások korábban tervezett 138 millió Ft-os, a személyi jellegű ráfordítások 174 millió Ft-os csökkenése, valamint a kapcsolódó végkielégítés 136 millió Ft-os összege sem. 


2. [bookmark: _Toc461173815][bookmark: _Toc427594179]40 autóbusz rendelkezésre tartása

Az autóbuszok rendelkezésre tartási konstrukcióban történő beszerzésének költségekre gyakorolt hatását két, ellentétes irányú tényező adja. Egyrészt megjelenik az autóbuszok rendelkezésre tartási díja, másrészt megtakarításként jelentkezik a forgalomból kivont elavult autóbuszok karbantartási költsége, valamint az ezzel arányos műszaki irányítási költség. A módosított tervek szerint a Modulo és Mercedes autóbuszok 2016. április helyett az év második félévében álltak forgalomba. A módosított darabszámok alapján és a konstrukció indulásának késedelme miatt 2016. évre rendelkezésre tartási díjként 
429 millió Ft tervezhető, a kivonásra kerülő járművek esetében 133 millió Ft anyagjellegű ráfordítás és mintegy 136 millió Ft személyi jellegű ráfordítása nem merül fel.
A járművek rendelkezésre tartása a szerződésben rögzített egységárak, és a járművenként tervezett éves 75 ezer kilométer futásteljesítmény alapján az alábbi táblázat szerint alakul 2016-ban:
	Rendelkezésre tartás költsége
	mennyiség (db)
	rendelkezésre tartási egységár (Ft/km)
	futásteljesítmény (hkkm)
	Fizetendő rendelkezésre tartási  díj ( millió Ft)

	Szóló dízel alacsonypadlós autóbusz
	20
	246
	750 000
	184,5

	Csuklós dízel alacsonypadlós autóbusz
	20
	326
	750 000
	244,5

	Összesen
	40
	 
	1 500 000
	429 



A felülvizsgálatot követően 1 125 000 kkm szóló és 1 125 000 kkm csuklós futásteljesítménnyel számolva a teljes megtakarítás amortizáció nélkül a korábbi tervben lévő 403 millió forint helyett 287 millió Ft a fenti okok miatt.


V. [bookmark: _Toc461173816]A 2016. évi Üzleti Terv módosítás létszám és személyi jellegű ráfordítások hatása
A 2016. évi Üzleti Terv elfogadását követően néhány – a BKV működését alapvetően befolyásoló – körülmény és döntés került meghozatalra, melyek a humánügyi terveket is jelentősebb mértékben befolyásolják. Jelen tervmódosítás során a következő hatások kerülnek számszerűsítésre.
HÉV ágazat kiválása
A bevezetőben már részletezett döntések hatására a HÉV ágazat 2016. november 1-vel kiválik a BKV Zrt. szervezetéből, és önálló társaságként kezdi meg működését. A kiválás során a HÉV működéshez kapcsolt létszám munkajogi jogutódlással kerül az új vállalkozásba. 
Az átkerülő tervlétszám összetétele egyrészt a ténylegesen meglévő HÉV ágazati terv alapján, másrészt a központi kiszolgáló funkciókkal, valamint az új vállalkozáshoz szükséges munkavállalókkal lesz teljes. A BKV-t érintően 1102 fő tervlétszám kerül átadásra, melynek 2016. évi hatása (teljes munkaidős átlagos állományi létszám) 183,7 fő. Ezzel párhuzamosan a személyi jellegű ráfordítások  944,6 millió Ft-tal csökkennek a BKV Zrt. esetében.
M3 vágányzár és pótlás
Az előzetes elképzelések ellenére az M3 vonal felújítása 2016-ban nem kezdődik el, ezért a vágányzárral kapcsolatos sűrítések, teljesítmény kiesések, valamint a pótlás hatásai sem jelentkeznek idén. Nem jelentkezik – a kettő hónapra számított – 83 fős átlagos állományi létszám többlet, valamint ennek vonzataként az 532 millió Ft-os személyi jellegű ráfordítás.
Telephely bezárás
Az eredeti tervek azzal számoltak, hogy egy autóbusz forgalmi telephely teljes működése átcsoportosításra kerül a további telephelyekre és ezzel az adott telephely működése megszűnik, 2016. első féléve után. A kiválasztott telephely működése azonban teljes körűen nem szűnik meg, illetve az eredetileg elképzelt időpont is módosul. Jelen elképzelések szerint egy telephely forgalmi kocsikiadása a 2016. évben nem realizálódik, ami - az idő rövidsége miatt - önmagában is menetrendi, forgalmi és humán kockázatokat hordoz. 
A telephely teljes bezárásának első lépéseit ugyanakkor csak ezt követően lehet megkezdeni, mivel a különböző gépek, eszközök és telephelyi infrastuktúra még az utolsó kocsikiadáskor is rendelkezésre kell, hogy álljon. A tovább hasznosítandó tárgyi eszközök szakszerű szétszerelése, átszállítása más telephelyekre időigényes feladat, tehát a telephelyi jelenlét megmarad, ezért a tervben szereplő éves átlagos állományi létszám csökkenés (26 fő) nem következik be, így az ehhez szükséges 174,4 millió Ft-os megtakarítás sem jelentkezik 2016. év során.
Rendelkezésre tartás
A terveknek megfelelően 40 db autóbusz rendelkezésre tartása valósult meg, mely egyrészt a karbantartói állomány csökkenésével, másrészt az új járművekhez kapcsolt többlet oktatással jár. Az eredeti elképzelések csak 3 hónapos időbeli csúszással valósultak meg, ezért a személyi jellegű ráfordítások terv megtakarítása arányosan (68 millió Ft-tal) csökkentendő.
Végkielégítések
A telephely bezárás hatásaként a szellemi és a karbantartói létszám szükségszerűen csökkentésre került az Üzleti Tervben. A létszám csökkenésének hatására jelentkezik egyszeri ráfordítás (felmentési bérek és végkielégítés). A forgalmi kiadás megszűnik november 1-vel, az eredmény ennek hatására az előző Üzleti tervhez képest 136,2 millió Ft-tal javul.
[image: ]


VI. [bookmark: _Toc461173817]A BKV Zrt. Ingatlangazdálkodási Terve
Az Ingatlangazdálkodási Terv módosítása, egységes szerkezetbe foglaltan tartalmazza a Társaságunk ingatlanhasznosítási tevékenysége során bérbe adni illetve értékesíteni tervezett ingatlanjainkat. A módosított szövegbe és a táblázatokba beépítettük a Tervünk közgyűlési elfogadása óta bekövetkezett változásokat, pld az elmúlt időszakban felmondások miatt megüresedett bérleményeket, és az értékesíteni tervezett ingatlanok körében bekövetkezett változásokat. Ezek közül a legjelentősebb a BKV Zrt. Stadionok irodaház épülete, mely a BKV Zrt. működésének átalakulásával, az M4 beruházáshoz kapcsolódó Kelenföldi irodaház megépültével a közszolgáltatási feladatainak ellátásához szükségtelenné vált, így 2014. év közepére teljesen kiürült.

A bérbeadási tervet tartalmazói táblázatban szerepelnek az ez évben már lezárult ügyletek is, a megjegyzésben új bérlő megjelöléssel. Új mellékletként beemeltük a tervezett HÉV kiválás során az új társaság tulajdonába átkerülő ingatlanok listáját, amely mind a bérbe adni mind pedig az értékesíteni tervezett ingatlanokat is érinti.  A szöveges részben külön cím alatt írunk a telek nélkül apportált épületek rendezésére vonatkozó terveinkről. 

Összességében a HÉV kiválás és a 3-as metróvonal felújítása jelentős ingatlanhasznosítási bevételcsökkenést fog eredményezni, ugyanakkor a tevékenységben jelenetős munkateher növekedést okoz mind adminisztrációban, mind az érintett bérlőkkel való kapcsolattartás, és a megszűnő bérlemények visszavételének munkaigénye miatt.

A felülvizsgált Ingatlangazdálkodási Tervet a 10. számú melléklet tartalmazza.



VII. [bookmark: _Toc461173818]Beruházás
A BKV Zrt. 2016. évi közszolgáltatási Beruházási Terve 2015. augusztus 7-én, a halasztott bevételekkel csökkentett amortizációnak megfelelő 14,707 milliárd Ft-os összeggel került jóváhagyásra az Igazgatóság 257/2015. számú határozatával.

A BKK Zrt. augusztus 12-én 1016/497-1/2015/1016 iktatószámú levelében megküldte az új tervezési premisszákat, amelyek szerint „a 2015. és 2016. évek beruházásait a 2014. évi beruházási volumen szinten tartásával, azaz 8,061 milliárd Ft-os kompenzációs igényt támasztó összeggel szükséges megtervezni”.
A premisszáknak megfelelően a módosított 2016. évi közszolgáltatási Beruházási Tervben 8,061 milliárd Ft értékben kerülhettek beruházási feladatok tervesítésre. Az Igazgatóság 317/2015. számú határozatában felhívta az Alapító és a Városigazgatóság figyelmét, hogy a csökkentett beruházási forrás mértéke kockázatokat jelent a BKV Zrt. közép- és hosszú távú gazdálkodásában és műszaki üzembiztonságában.

A BKK Zrt. 2015. október 22-én tájékoztatta 1016/589-2/2015. iktatószámú levelében a 
BKV Zrt-t a 2014/15. évi alulkompenzáltság mértékéről, ezzel egyidejűleg kimutatásra került az előző évek ésszerű nyeresége is. Az Igazgatóság 430/2015. számú határozatában rendelte el az utólag biztosított források felhasználása érdekében pótlólagos Beruházási Terv összeállítását.

A Kormány az 1061/2016. (II.25.) határozatában úgy döntött, hogy a Társaság által az agglomerációban végzett HÉV szolgáltatást állami tulajdonba veszi, amely a HÉV ágazat hosszú távú működését szolgáló, több éves beruházási projektek felülvizsgálatát indokolta. 
A Társaság működési körülményében, anyagi lehetőségében bekövetkezett változások szükségessé tették a 2016. évi közszolgáltatási Beruházási Terv módosítását és pótfeladatokkal történő kiegészítését. 

Az Igazgatóság 2016. április 7-én, a 70/2016. számú határozatában jóváhagyta a 2016. évi közszolgáltatási Beruházási Terv módosítását, valamint a 8,1 milliárd Ft-os pótlólagos forrás terhére az új feladatok előkészítését és megvalósítását 13,38 milliárd Ft értékben, azzal a kikötéssel, hogy a feladatok 8,1 milliárd Ft-on felüli költsége 2017. évben, a 2017. évi beruházási forrás terhére kerüljön kiegyenlítésre. 

A BKK Zrt. - 1016/656-7/2015/1016. iktatószámú - 2016. április 29-én kelt levelében jelezte, hogy a pótlólagos beruházásokra utólag biztosított forrást csökkenteni szükséges 
8,1 milliárd Ft-ról 6,6 milliárd Ft-ra. 2016. évben a pótlólagos beruházások megvalósítására rendelkezésre álló idő rövidsége és a csökkentett forrás maradéktalan felhasználása érdekében, az eredeti elképzelésnek megfelelően túltervezett, BKV Zrt. Igazgatósága által 2016. április 7-én jóváhagyott 13,38 milliárd Ft-os feladatlista nem módosul, csak a 
6,6 milliárd Ft-on felüli költség 2017. évben, a 2017. évi beruházási forrás terhére kerül elszámolásra, valamint az üzleti terv 8/a. mellékleteinek belső sorai között az év közben felmerülő lényeges körülmények – pl. agglomerációs tevékenység átkerülése, közbeszerzések elhúzódása – miatt átcsoportosítások előfordulhatnak.
2016 szeptemberében a BKV Zrt-nek módosítania kell a 2016. évi Üzleti Tervét a HÉV ágazat kiszervezése, az Óbuda garázs bezárásának késedelme, az M3 vonal rekonstrukciójának késedelme és a pótláshoz szükséges buszbeszerzés elmaradása miatt. Az Üzleti Terv módosítása lehetőséget biztosít a 2016. évi közszolgáltatási Beruházási Terv tényadatoknak megfelelő aktualizálására.

A BKV Zrt. 2016. évi módosított közszolgáltatási Beruházási Terve 

2015. évben a BKK Zrt. a BKV Zrt. számára 8,061 milliárd Ft forrást határozott meg 2016. évi beruházásokra. 
A 2016. évi módosított Beruházási Terv az alábbi területeken tartalmaz beruházásokat.
· Jármű beszerzés, felújítás és korszerűsítés
	Új (komplett, illetve PKD konstrukciós) és használt autóbuszok beszerzésére kerül sor. A PKD konstrukciós buszbeszerzéshez kapcsolódó aktiválandó saját teljesítmény összegét (33 millió forintot) a 2016. évi Beruházási Terv tábla Járműbeszerzés sora tartalmazza.
	Folytatódik a TW6000-es villamosok felújítása, valamint a T5C5 és KCSV7 villamosok hajtáskorszerűsítése. Megtörténik a 2015-ben beszerzett TW6100-as villamosok honosítása.
	Sor kerül kettő hajómotor cseréjére is. 
· Pályafelújítás
	Megvalósul a 2015. évről átütemezett 19/41/47/49/56-os villamos vonal felújítása. Folytatódik a nagypaneles pálya felújítási program. További jelentősebb felújításokat tervezünk az 1-es, a 3-as, a 14-es, a 17-es, 24-es, 28/37-es, 51-es, 52-es, és 69-es villamos, valamint az üzembiztonság fenntartása érdekében a H6-os és H8-as HÉV vonalakon.
· Áramellátás
	Az áramellátás biztonságának növelése érdekében az M1 vonalon a felsővezeték hálózat munkavezeték cseréjére, korszerűsítésére, a HÉV vonalak üzembiztonságának fenntartása érdekében a felsővezeték hálózaton hosszlánc, illetve tartókar cserékre kerül sor. Megkezdődik az áramátalakítók távvezérlésének központosítása GSM rendszer használatával, az egyközpontú távvezérlés megvalósulása érdekében. 


· Távközlési és biztosítóberendezés
	A metróforgalom biztonságának fenntartása érdekében folytatódik az M3 vonalon az autostop berendezések felújítása.
· Egyéb infrastruktúra felújítás
	Hatósági előírásnak megfelelően megkezdődik az alvázmosó álláshely kialakítása az M2-es járműtelepen. Megvalósul az elektromos autóbuszok üzemeltetési feltételeinek megteremtése. Folytatódik a pályafenntartási gépek üzembiztonságának helyreállítása, gépek, technológiai berendezések beszerzése, telephelyek fűtésrekonstrukciója. Ezen sor keretein belül tervezettek a hajózáshoz szükséges infrastruktúra kiépítési feladatok.
	A projektek tervezése, előkészítése a következő évek pályafelújításaihoz szükséges tervek elkészíttetését foglalja magában a közbeszerzési eljárások indítása érdekében. A forrás biztosította lehetőség szerint sor kerül környezetvédelmi beruházásokra, épület- és építmény felújításokra is.

A BKV Zrt. 2016. évi pótlólagos Beruházási Terve 

2016. év elején a korábbi évek alulkompenzáltsága és ésszerű nyereségeként további 6,6 milliárd Ft került biztosításra 2016. évi pótlólagos beruházásokra.
A 2016. évi Beruházási Terv pótlólagos beruházási feladatai – figyelembe véve a közbeszerzési eljárások időigényét – 13,38 milliárd Ft összegben kerültek tervezésre. 


VIII. [bookmark: _Toc461173819]Mellékletek

Üzleti terv személyi jellegű költségeinek változásai

Bérköltség

Személyi 

jellegű egyéb 

kifizetések

Bérjárulékok

Személyi 

jellegű 

ráfordítások

2016 ÜT

41 858,5 3 269,6 12 087,8 57 215,9

Vasúti Üzemeltetési Igazgatóság

M3 vágányzár és sűrítés költségének módosítása Villamos

-42,5 -1,9 -12,7 -57,2

M3 vágányzár és sűrítés költségének módosítása Metró 

32,4 0,0 9,2 41,7

HÉV kisorolás 2016 XI-XII. havi személyijellegű költség hatása

-697,0 -47,9 -199,6 -944,6

Autóbusz és Trolibusz Üzemeltetési Igazgatóság

Végkielégítés

-53,0 -53,0 -30,2 -136,2

Telephelybezárás

102,0 26,2 46,2 174,4

Rendelkezésre tartás

47,0 3,6 17,4 68,0

M3 sűrítés, pótlás nélkül

-368,4 -21,5 -126,9 -516,8

Mindösszesen 2016 módosítás

-979,5 -94,5 -296,7 -1 370,7

2016 módosított terv

40 879,0 3 175,1 11 791,2 55 845,2

